pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยธ” ร่วมขับเคลื่อนโครงการออสเตรเลีย-เอเชีย เพื่อต่อต้านการค้ามนุษย์
วันศุกร์ที่ 15 กันยายน 2560
“ยธ” ร่วมขับเคลื่อนโครงการออสเตรเลีย-เอเชีย เพื่อต่อต้านการค้ามนุษย์
นายวิทยา สุริยะวงค์ รองปลัดกระทรวงยุติธรรม เป็นประธานการประชุมคณะกรรมการขับเคลื่อนโครงการออสเตรเลีย-เอเชีย เพื่อต่อต้านการค้ามนุษย์ ครั้งที่ ๑/๒๕๖๐
ในวันศุกร์ที่ ๑๕ กันยายน ๒๕๖๐ เวลา ๐๙.๐๐ น.
ณ โรงแรมเซ็นทรา ศูนย์ราชการและคอนเวนชันเซ็นเตอร์ ถนนแจ้งวัฒนะ กรุงเทพฯ
นายวิทยา สุริยะวงค์ รองปลัดกระทรวงยุติธรรม
เป็นประธานการประชุมคณะกรรมการขับเคลื่อนโครงการออสเตรเลีย-เอเชีย เพื่อต่อต้านการค้ามนุษย์ ครั้งที่ ๑/๒๕๖๐
AAPTIP National Program Steering Committee (NPSC) Meeting
เพื่อสรุปผลการดําเนินงานและกิจกรรมของโครงการออสเตรเลีย-เอเชีย เพื่อการค้ามนุษย์ ระดับภูมิภาค
(Australia – Asia Program to Combat Trafficking in Persons – AAPTIP)
และรับฟังแผนการดําเนินการของรัฐบาลออสเตรเลียในการต่อต้านการค้ามนุษย์ภายหลังสิ้นสุดโครงการฯ
นอกจากนี้ ได้มีการรายงานผลสําเร็จและผลงานสําคัญตามโครงการที่ผ่านมา รวมถึงโครงการที่จะดําเนินการในอนาคต
จากผู้แทนหน่วยงานต่างๆ ที่เกี่ยวข้อง โดยแบ่งออกเป็น ๓ ผลลัพธ์ ประกอบด้วย
ผลลัพธ์ที่ ๑ ด้านการสืบสวนสอบสวน โดยการสนับสนุนหน่วยงานบังคับใช้กฎหมาย
ด้านการสืบสวนสอบสวนคดีการค้ามนุษย์มากยิ่งขึ้น
ผลลัพธ์ที่ ๒ ด้านการดําเนินคดี โดยการส่งเสริมศักยภาพพนักงานอัยการด้านการดําเนินคดีค้ามนุษย์มากขึ้น
และ ผลลัพธ์ที่ ๓ ด้านการพิจารณาคดี โดยการสนับสนุนผู้พิพากษาและเจ้าพนักงานศาลยุติธรรม
ด้านการพิพากษาคดีค้ามนุษย์ให้เป็นไปอย่างมีประสิทธิภาพมากยิ่งขึ้น
โดยมี Ms.Jane Duke เอกอัครราชทูตออสเตรเลียประจําอาเซียน
Mr.Bruce Kelly ผู้อํานวยการโครงการ AAPTIP
ผู้แทนจากกรมสอบสวนคดีพิเศษ สํานักงานตํารวจแห่งชาติ สํานักงานต่อต้านการค้ามนุษย์
สํานักงานอัยการสูงสุด สํานักงานศาลยุติธรรม และเจ้าหน้าที่ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-กรมศุลกากรชี้แจงข้อเท็จจริง “กรณีมีการแอบอ้างชื่อกรมศุลกากรเพื่อเคลียร์ของ”
วันศุกร์ที่ 29 พฤษภาคม 2563
กรมศุลกากรชี้แจงข้อเท็จจริง “กรณีมีการแอบอ้างชื่อกรมศุลกากรเพื่อเคลียร์ของ”
จากกรณีที่มีข่าวการแจ้งความดําเนินคดี ที่ สน.ปากคลองสาน กับบุคคลที่มีชื่อเสียง คือ ไฮโซสาว พร้อมพวกอีก 2 ราย ในข้อหาร่วมกันฉ้อโกง สืบเนื่องจาก เมื่อวันที่ 20 มีนาคมที่ผ่านมา นักธุรกิจชาวจีนได้มีการนําเข้าเครื่องอุปกรณ์วัดไข้จากต่างประเทศ
จากกรณีที่มีข่าวการแจ้งความดําเนินคดี ที่ สน.ปากคลองสาน กับบุคคลที่มีชื่อเสียง คือ ไฮโซสาว พร้อมพวกอีก 2 ราย ในข้อหาร่วมกันฉ้อโกง สืบเนื่องจาก เมื่อวันที่ 20 มีนาคมที่ผ่านมา นักธุรกิจชาวจีนได้มีการนําเข้าเครื่องอุปกรณ์วัดไข้จากต่างประเทศ แต่ไม่ทราบเรื่องพิธีการนําเข้าทางศุลกากร และถูกบุคคลดังกล่าว อ้างว่า สามารถเคลียร์ของออกจากกรมศุลกากรได้เพราะรู้จักผู้ใหญ่ระดับอธิบดี แต่ต้องนําเงินไปจ่ายให้กับอธิบดีกรมศุลกากร 5 แสนบาท นั้น
กรมศุลกากรขอชี้แจงว่า กรมศุลกากรไม่มีส่วนเกี่ยวข้องและไม่เคยเรียกรับเงินจากบุคคลใดเพื่ออํานวยความสะดวกในการผ่านพิธีการศุลกากรแต่อย่างใด ทั้งนี้อธิบดีกรมศุลกากรได้สั่งการให้กองกฎหมายของกรมศุลกากรพิจารณาดําเนินคดีทางกฎหมายกับผู้ที่เกี่ยวข้องซึ่งทําให้กรมศุลกากรได้รับความเสียหายแล้ว
อนึ่ง ในการผ่านพิธีการศุลกากรเพื่อนําของเข้าหรือส่งของออก หากมีข้อสงสัย ท่านสามารถสอบถามรายละเอียดเพิ่มเติมได้ที่ สายด่วนกรมศุลกากร 1164 หรือศูนย์บริการศุลกากร (Customs Care Center) โทรศัพท์ 02-667-6000 หรือ 02-667-7000 ต่อ 205844-8 หรือ website: ccc.customs.go.th
รัฐบาลไทย-ข่าวทำเนียบรัฐบาล-นายกฯ ย้ำยกเลิกกรอกใบ ตม.6 มีผลแล้ววันนี้ ชี้ช่วยอำนวยความสะดวกแก่ผู้เดินทาง สร้างภาพลักษณ์ที่ดีให้ ตม.ไทย
วันเสาร์ที่ 16 กันยายน 2560
นายกฯ ย้ํายกเลิกกรอกใบ ตม.6 มีผลแล้ววันนี้ ชี้ช่วยอํานวยความสะดวกแก่ผู้เดินทาง สร้างภาพลักษณ์ที่ดีให้ ตม.ไทย
นายกรัฐมนตรีย้ํายกเลิกกรอกใบ ตม.6 มีผลแล้ววันนี้ ชี้ช่วยอํานวยความสะดวกแก่ผู้เดินทาง สร้างภาพลักษณ์ที่ดีให้ ตม.ไทย กําชับแม้ประชาชนพึงพอใจ แต่ทุกหน่วยต้องพัฒนางานอย่างต่อเนื่อง
วันนี้ (16 ก.ย.60) พลเอก ประยุทธ์ จันทร์โอชา นายกรัฐมนตรี เปิดเผยถึงการยกเลิกกรอกใบ ตม.6 หรือแบบรายการบุคคลซึ่งเดินทางเข้ามาในหรือออกไปนอกราชอาณาจักรไทย สําหรับผู้เดินทางชาวไทย ตามคําสั่ง หัวหน้า คสช.ที่ 42/2560 เรื่อง แก้ไขกฎหมายคนเข้าเมืองเพื่ออํานวยความสะดวกแก่ผู้เดินทางสัญชาติไทย ซึ่งได้ประกาศในราชกิจจานุเบกษาและมีผลบังคับใช้แล้ว ตั้งแต่เวลา 00.01 น. ของวันนี้ (16 ก.ย.60) ว่า“ปัจจุบันการจัดเก็บและตรวจสอบข้อมูลเกี่ยวกับผู้มีสัญชาติไทยมีความเป็นระบบแล้ว จึงไม่จําเป็นต้องยื่นใบ ตม.6 อีกต่อไป โดยรัฐบาลและ คสช. เล็งเห็นว่า การยกเลิกกรอกแบบฟอร์มดังกล่าวจะทําให้เกิดความเหมาะสมกับกาลสมัย ช่วยอํานวยความสะดวก ลดความแออัดบริเวณด่านตรวจคนเข้าเมือง และช่วยประหยัดเวลาแก่ผู้เดินทาง รวมทั้งยังสร้างภาพลักษณ์ที่ดีของประเทศไทยในการบริหารจัดการงานตรวจคนเข้าเมืองที่มีประสิทธิภาพ ทั้งนี้ เมื่อเจ้าหน้าที่และระบบมีความพร้อมแล้วจึงให้ดําเนินการทันที ไม่ต้องรอจนถึงเดือนตุลาคม อย่างไรก็ตาม ผู้เดินทางชาวต่างชาติยังคงต้องยื่นใบ ตม.6 อยู่ เพื่อประโยชน์ในด้านความมั่นคงและการส่งเสริมการท่องเที่ยว”
นอกจากนี้ นายกรัฐมนตรียังได้รับรายงานด้วยว่าหลังจากประกาศนี้ออกไป ประชาชนส่วนใหญ่มีความพึงพอใจเพราะช่วยลดความยุ่งยากในการเดินทาง แต่อย่างไรก็ตามได้กําชับให้หน่วยงานที่เกี่ยวข้องทั้งกระทรวงการท่องเที่ยวและกีฬา สํานักงานตรวจคนเข้าเมือง และบริษัท ท่าอากาศยานไทย จํากัด (มหาชน) ปรับปรุงและพัฒนาการให้บริการให้ดีขึ้นอย่างต่อเนื่อง เพื่อให้ผู้เดินทางทั้งชาวไทยและต่างประเทศยอมรับและประทับใจ
สําหรับการพัฒนาประสิทธิภาพการตรวจคนเข้าเมืองที่ดําเนินการควบคู่กันไปนั้น สํานักงานตรวจคนเข้าเมืองได้รับเจ้าหน้าที่ตรวจคนเข้าเมืองเพิ่มเติมจํานวน 300 อัตรา เพื่อเสริมให้กับท่าอากาศยานทั่วประเทศ ส่วนบริษัท ท่าอากาศยานไทยฯ ได้ขยายพื้นที่และจุดตรวจคนเข้าเมืองเพิ่มขึ้น โดยเฉพาะที่ท่าอากาศยานดอนเมือง ซึ่งคาดว่าจะสามารถรองรับปริมาณผู้โดยสารได้เพิ่มขึ้นร้อยละ 80 พร้อมทั้งประชาสัมพันธ์เชิญชวนให้ผู้โดยสารชาวไทยหันไปใช้บริการตู้ตรวจสอบพาสปอร์ตอัตโนมัติภายในท่าอากาศยานมากขึ้น โดยศึกษาวิธีการใช้จากรายละเอียดที่ติดตั้งไว้ในบริเวณใกล้เคียง เพื่อช่วยประหยัดเวลา และลดภาระของเจ้าหน้าที่ที่ต้องให้บริการผู้โดยสารจํานวนมาก นอกจากนี้ ยังได้จัดหาบุคคลภายนอก (Outsource) มาเสริมการทํางานเพิ่มเติมอีกด้วย
-------------------
สํานักโฆษก
รัฐบาลไทย-ข่าวทำเนียบรัฐบาล-สั่งกองทัพ เสริมกำลังและบุคลากรทางการแพทย์ สนับสนุนรับมือสถานการณ์ไวรัสโคโรน่า
วันพุธที่ 29 มกราคม 2563
สั่งกองทัพ เสริมกําลังและบุคลากรทางการแพทย์ สนับสนุนรับมือสถานการณ์ไวรัสโคโรน่า
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการให้ทุกเหล่าทัพ ติดตามสถานการณ์และเสริมการทํางานร่วมกับกระทรวงสาธารณสุข
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการให้ทุกเหล่าทัพ ติดตามสถานการณ์และเสริมการทํางานร่วมกับกระทรวงสาธารณสุข สนับสนุนมาตรการเฝ้าระวังป้องกัน แนวทางการบริหารจัดการภาวะฉุกเฉินจากเชื้อไวรัสโคโรน่าสายพันธ์ใหม่ 2019 อย่างใกล้ชิด
โดยให้เตรียมความพร้อมทางการแพทย์ รวมทั้งจัดชุดแพทย์และบุคลากรทางการแพทย์ สนับสนุนการทํางานร่วมกับกระทรวงสาธารณสุข ลงพื้นที่ทุกสนามบิน พื้นที่ที่อาจได้รับความเสี่ยง และแหล่งท่องเที่ยวสําคัญในกทม.และทั่วประเทศ เพื่อป้องกันและควบคุมผู้ป่วยสงสัยติดเชื้อ โดยเฉพาะการเฝ้าระวัง คัดกรอง การส่งต่อและการรักษาในระยะเร่งด่วน
ขณะเดียวกัน การปฏิบัติของเจ้าหน้าที่ทุกด่านเข้าออกเมืองและชายแดน ให้ประสานกับศูนย์ปฏิบัติการฉุกเฉินด้านการแพทย์สาธารณสุขจังหวัด และหน่วยแพทย์ทหารในพื้นที่ เฝ้าระวังและคัดกรอง ร่วมกับเผยแพร่ให้ความรู้และแจ้งเตือนกับประชาชน ถึงมาตรการดูแลและป้องกันตนเองจากการติดเชื้ออย่างต่อเนื่อง เพื่อสร้างความเชื่อมั่นในการดูแลความปลอดภัยของประชาชนภาพรวม
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ให้ประธานสภาธุรกิจสหรัฐอเมริกาอาเซียนเข้าหารือความคืบหน้านโยบายประเทศไทย 4.0
วันพุธที่ 27 มิถุนายน 2561
รัฐมนตรี ก.อุตฯ ให้ประธานสภาธุรกิจสหรัฐอเมริกาอาเซียนเข้าหารือความคืบหน้านโยบายประเทศไทย 4.0
รัฐมนตรีว่าการกระทรวงอุตสาหกรรม ให้ Mr.Alexander C. Feldman ประธานสภาธุรกิจสหรัฐอเมริกาอาเซียน นําคณะนักธุรกิจเข้าพบ  ณ ห้องประชุมชุณหะวัณ ชั้น 3 กระทรวงอุตสาหกรรม
วันนี้ 27 มิถุนายน 2561 นายอุตตม สาวนายน รัฐมนตรีว่าการกระทรวงอุตสาหกรรม ให้ Mr.Alexander C. Feldman ประธานสภาธุรกิจสหรัฐอเมริกาอาเซียน นําคณะนักธุรกิจเข้าพบ เพื่อหารือเกี่ยวกับความคืบหน้าด้านนโยบายประเทศไทย 4.0 และพัฒนากลุ่มอุตสาหกรรม S-Curve ในประเทศไทย โดยมีนายศิริรุจ จุลกะรัตน์ รองปลัดกระทรวงอุตสาหกรรม และนายณัฐพล รังสิตพล ผู้อํานวยการสํานักงานเศรษฐกิจอุสาหกรรม ร่วมหารือ ณ ห้องประชุมชุณหะวัณ ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมนิทรรศการการดำเนินงานของ มหาวิทยาลัยราชภัฏบุรีรัมย์ แนะให้พัฒนาต่อยอดองค์ความรู้ งานวิจัยต่าง ๆ เพื่อเพิ่มมูลค่าสินค้า และส่งเสริมเศรษฐกิจชุมชน
วันอังคารที่ 8 พฤษภาคม 2561
นายกรัฐมนตรีเยี่ยมชมนิทรรศการการดําเนินงานของ มหาวิทยาลัยราชภัฏบุรีรัมย์ แนะให้พัฒนาต่อยอดองค์ความรู้ งานวิจัยต่าง ๆ เพื่อเพิ่มมูลค่าสินค้า และส่งเสริมเศรษฐกิจชุมชน
นายกรัฐมนตรีเยี่ยมชมนิทรรศการการดําเนินงานของมหาวิทยาลัยราชภัฏบุรีรัมย์  แนะให้พัฒนาต่อยอดองค์ความรู้ งานวิจัยต่าง ๆ เพื่อพัฒนาคุณภาพ เพิ่มมูลค่าสินค้า กระจายรายได้ และส่งเสริมเศรษฐกิจชุมชน
วันนี้ (8 พฤษภาคม 2561) เวลา 08.00 น. ณ อาคารอเนกคุณาคาร มหาวิทยาลัยราชภัฏบุรีรัมย์ จังหวัดบุรีรัมย์ พลเอก ประยุทธ์ จันทร์โอชา นายกรัฐมนตรี เยี่ยมชมนิทรรศการการดําเนินงานของมหาวิทยาลัยราชภัฏบุรีรัมย์ ก่อนเป็นประธานการประชุมการพัฒนาเศรษฐกิจและสังคมกลุ่มจังหวัดภาคตะวันออกเฉียงเหนือตอนล่าง 1 โดยมี นายอนุสรณ์ แก้วกังวาล ผู้ว่าราชการจังหวัดบุรีรัมย์ รองศาสตราจารย์ มาลิณี จุโฑปะมา อธิการบดีมหาวิทยาลัยราชภัฏบุรีรัมย์ คณะผู้บริหารมหาวิทยาลัย และนักศึกษา ให้การต้อนรับและนําเยี่ยมชมนิทรรศการ ซึ่งประกอบด้วย ผลิตภัณฑ์สินค้า OTOP ขึ้นเครื่อง ผลิตภัณฑ์ผ้าไหมไทย กระยาสารท ผ้าภูอัคนีภูมิปัญญาชาวบ้านในการย้อมสีผ้าของบ้านเจริญสุข อําเภอเฉลิมพระเกียรติ จังหวัดบุรีรัมย์ ซึ่งได้รับเลือกให้เป็น หมู่บ้าน OVC (OTOP Village Champion) ที่ได้รับการสนับสนุนจากกรมการพัฒนาชุมชน กระทรวงมหาดไทย นอกจากนี้ยังมีสินค้าท้องถิ่น อาทิ ขนมเปี๊ยะ หมูเส้น จมูกข้าวผงชงดื่ม เป็นต้น
โอกาสนี้ นายกรัฐมนตรีได้กล่าวขอบคุณและขอให้มีการพัฒนาต่อยอดองค์ความรู้ รวมถึงงานวิจัยต่าง ๆ เพื่อการพัฒนาคุณภาพ เพิ่มมูลค่าสินค้า กระจายรายได้สู่พี่น้องประชาชน และส่งเสริมเศรษฐกิจชุมชนให้เป็นแหล่งกระจายรายได้ของคนในพื้นที่ รวมทั้งส่งเสริมให้เป็นแหล่งท่องเที่ยวที่สร้างความประทับใจให้กับนักท่องเที่ยวต่อไป
--------------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชนเขตหนองจอก ขอบคุณกำลังที่ประชาชนมีให้ ขอให้ทุกคนรักษาสุขภาพ เลือกรับฟังข้อมูลที่เป็นประโยชน์
วันพุธที่ 9 มกราคม 2562
นายกรัฐมนตรีพบปะประชาชนเขตหนองจอก ขอบคุณกําลังที่ประชาชนมีให้ ขอให้ทุกคนรักษาสุขภาพ เลือกรับฟังข้อมูลที่เป็นประโยชน์
นายกรัฐมนตรีพบปะประชาชนเขตหนองจอก ขอบคุณกําลังที่ประชาชนมีให้ ขอให้ทุกคนรักษาสุขภาพ เลือกรับฟังข้อมูลที่เป็นประโยชน์
วันนี้ (9 มกราคม 2562) เวลา 13.30 น. ณ ตลาดเกรียงไกร ซอยเคหะร่มเกล้า 35 เขตลาดกระบัง กรุงเทพมหานคร พลเอก ประยุทธ์ จันทร์โอชา นายกรัฐมนตรีพร้อมคณะเยี่ยมชมตลาดสดหนองจอก เขตหนองจอก โดยมีประชาชนมาให้การต้อนรับ พร้อมชูป้ายรูปหัวใจ เขียนข้อความให้กําลังใจนายกรัฐมนตรี “เรารักลุงตู่” “ลุงตู่สู้ ๆ” โดยนายกรัฐมนตรีได้กล่าวว่า ให้สู้กับความยากจน สู้กับความเหลื่อมล้ํา และสู้กับภัยอันตรายต่าง ๆ พร้อมกล่าวขอบคุณประชาชนที่มอบกําลังให้ ขอให้ทุกคนรักษาสุขภาพ โดยเฉพาะสุขภาพใจ และสุขภาพหู เลือกรับฟังข้อมูลที่เป็นประโยชน์ สิ่งที่นายกรัฐมนตรีพูดเพื่อต้องการสร้างความเข้าใจที่ถูกต้องให้กับประชาชน ทั้งนี้ ไม่ว่าจะนับถือศาสนาไหน ต้องอยู่รวมกันในสังคมอย่างสันติภายใต้กฎหมายเดียวกัน สังคมจะต้องไม่สร้างความเกลียดชังขึ้นมา
สําหรับ ตลาดสดหนองจอก ในอดีตเคยเป็นศูนย์รวมของตลาดสด ผลไม้และอาหารทะเลที่มีชื่อเสียงมาก มีบรรยากาศของตลาดเก่าหลงเหลืออยู่คือวิถีชีวิตของชุมชนตลาดเก่าที่หาดูได้ยากในกรุงเทพมหานคร มีร้านค้ามากมาย อาทิ ร้านขายยาแผนโบราณ ร้านขายของชํา ร้านขายขนม อาหารการกิน ร้านขายสมุนไพร และเครื่องใช้ ร้านสังฆภัณฑ์ เป็นต้น
--------------------------------------------
รัฐบาลไทย-ข่าวทำเนียบรัฐบาล-กอช. เชิญสมาชิกภาคตะวันออก สมัครเข้ารับคัดเลือกเป็นกรรมการในบอร์ด กอช. หมดเขตรับสมัคร 15 ธันวาคม 2560
วันจันทร์ที่ 20 พฤศจิกายน 2560
กอช. เชิญสมาชิกภาคตะวันออก สมัครเข้ารับคัดเลือกเป็นกรรมการในบอร์ด กอช. หมดเขตรับสมัคร 15 ธันวาคม 2560
กอช. ประกาศเชิญชวนผู้เป็นสมาชิก กอช. เขตภาคตะวันออก 7 จังหวัด สมัครเข้ารับคัดเลือกเป็นกรรมการซึ่งเป็นสมาชิก ในองค์ประกอบของคณะกรรมการกองทุนการออมแห่งชาติ ร่วมกําหนดนโยบายและกํากับดูแลการบริหารกิจการของกองทุน หมดเขตรับสมัครวันที่ 15 ธันวาคม 2560
นางสาวโสภาวดี เลิศมนัสชัย รักษาการเลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. อยู่ระหว่างการเปิดรับสมัครผู้เป็นสมาชิก กอช. ซึ่งมีภูมิลําเนาอยู่ในเขตจังหวัดภาคตะวันออก 7 จังหวัด ประกอบด้วย จังหวัดสระแก้ว ปราจีนบุรี ฉะเชิงเทรา ชลบุรี ระยอง จันทบุรี และจังหวัดตราด หรือเป็นผู้ที่เคยมีประสบการณ์ทํางานใน 7 จังหวัดดังกล่าวมาไม่น้อยกว่า 3 ปี ที่มีคุณสมบัติครบถ้วนตามที่ กอช. กําหนด สามารถสมัครรับการคัดเลือกเป็นกรรมการซึ่งเป็นสมาชิกจากภาคตะวันออก ในคณะกรรมการกองทุนการออมแห่งชาติ ที่ปัจจุบันตําแหน่งดังกล่าวได้ว่างลงจากการที่กรรมการท่านเดิมขอลาออกเนื่องจากติดภารกิจ
การบริหารกิจการของ กอช. มีคณะกรรมการทําหน้าที่กํากับดูแลและควบคุมการบริหารกิจการกองทุน ตามข้อกําหนดของพระราชบัญญัติกองทุนการออมแห่งชาติ พ.ศ. 2554 ซึ่งคณะกรรมการ กอช. จะประกอบด้วยกรรมการโดยตําแหน่ง 10 คน กรรมการผู้ทรงคุณวุฒิ 4 คนในด้านกฎหมาย บัญชี การเงินและการลงทุน และด้านสวัสดิการชุมชน นอกจากนี้ยังมีกรรมการซึ่งเป็นสมาชิก 6 คน และกรรมการซึ่งเป็นผู้รับบํานาญอีก 1 คน รวมทั้งสิ้น 21 คน โดยคณะกรรมการ กอช. จะทําหน้าที่ในการกําหนดนโยบายและกํากับดูแลการบริหารกิจการของกองทุนให้มีประสิทธิภาพและมีธรรมาภิบาลในทุกๆ ด้าน ทั้งด้านการลงทุน งานบริการสมาชิก และการบริหารสํานักงาน
สมาชิก กอช. ที่สนใจและมีคุณสมบัติครบถ้วนตามหลักเกณฑ์ที่กําหนด สามารถส่งใบสมัครเพื่อรับการคัดเลือกเป็นกรรมการซึ่งเป็นสมาชิก ภาคตะวันออก มีกําหนดระยะเวลารับสมัครตั้งแต่วันที่ 15 พฤศจิกายน – 15 ธันวาคม 2560 ทั้งนี้ สามารถอ่านรายละเอียดและพิมพ์ใบสมัครได้ที่ www.nsf.or.th และที่ facebook/กองทุนการออมแห่งชาติ หรือโทร.สอบถามข้อมูลเพิ่มเติมได้ที่ โทร. 02-017-0789 ต่อ 303 ในวันทําการของ กอช. วันจันทร์ – ศุกร์ เวลา 09.30 – 16.30 น.
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 530, 532
Email : info@nsf.or.th
รัฐบาลไทย-ข่าวทำเนียบรัฐบาล-รมว.เฉลิมชัย ร่วมมือภาคเอกชน ลุยนโยบาย ‘ลดต้นทุนการผลิต’
วันศุกร์ที่ 10 มกราคม 2563
รมว.เฉลิมชัย ร่วมมือภาคเอกชน ลุยนโยบาย ‘ลดต้นทุนการผลิต’
รมว.เฉลิมชัย ร่วมมือภาคเอกชน ลุยนโยบาย ‘ลดต้นทุนการผลิต’ ตั้งแต่ต้นปี มุ่งหวังให้เกษตรกรมีโอกาสอยู่ดีกินดี
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับสมาคมการค้าปัจจัยการผลิตทางการเกษตร ณ กระทรวงเกษตรและสหกรณ์ ว่า ตามที่กระทรวงเกษตรฯ โดยกรมวิชาการเกษตร ได้เชิญสมาคมการค้าปัจจัยการผลิตทางการเกษตร ได้แก่ สมาคมการค้าปุ๋ยและธุรกิจการเกษตรไทย สมาคมการค้าผู้ผลิตปุ๋ยไทย สมาคมธุรกิจปุ๋ยอินทรีย์และปุ๋ยชีวภาพไทย และสมาคมคนไทยธุรกิจเกษตร มาร่วมหารือแนวทางการช่วยเหลือเกษตรกรโดยการลดต้นทุนปัจจัยการผลิตทางการเกษตร ทําให้เกิดความร่วมมือระหว่างหน่วยงานภาครัฐและเอกชนอย่างต่อเนื่อง ซึ่งสอดคล้องและสนับสนุนโครงการของกระทรวงเกษตรและสหกรณ์ ในเบื้องต้นสมาคมทั้ง 4 สมาคม ได้มีการลดราคาปัจจัยการผลิตทางการเกษตรลง (ข้อมูล ณ วันที่ 10 ม.ค. 63) โดยสมาคมการค้าปุ๋ยและธุรกิจการเกษตรไทย ได้ลดราคาปุ๋ยเคมี 200 - 800 บาท/ตัน จํานวน 252,500 ตัน มูลค่าส่วนลด 112,050,000 บาท ระยะเวลาการดําเนินการในช่วงเดือนมีนาคม - ธันวาคม 2563 สมาคมการค้าผู้ผลิตปุ๋ยไทย ลดราคาปุ๋ยเคมี 400 บาท/ตัน จํานวน 125,000 ตัน มูลค่าส่วนลด 50,000,000 บาท ระยะเวลาดําเนินการ 15 มีนาคม - 15 ธันวาคม 2563 สมาคมธุรกิจปุ๋ยอินทรีย์และปุ๋ยชีวภาพไทย ลดราคาปุ๋ยอินทรีย์เม็ด-ผง 400 - 4,100 บาท/ตัน จํานวน 142,000 ตัน และปุ๋ยอินทรีย์น้ํา 22 บาท/ลิตร จํานวน 40,000 ลิตร (40 ตัน) มูลค่าส่วนลดรวม 241,680,000 บาท ระยะเวลาดําเนินการในช่วงเดือนมีนาคม - ธันวาคม 2563 และสมาคมคนไทยธุรกิจเกษตร กําลังอยู่ระหว่างการดําเนินการ ทั้งนี้ ปุ๋ยเคมีสูตรหลัก/ปุ๋ยอินทรีย์จากสมาคมการค้าปุ๋ย ที่มีการหารือในแนวทางการดําเนินการลดต้นทุนการผลิต มีจํานวน 9 สูตร ได้แก่ 46-0-0 , 0-0-60 , 18-46-0 , 15-15-15 , 16-20-0 , 21-0-0 , 21-7-14 , 16-16-8 และปุ๋ยอินทรีย์ (เม็ด/ผง) / ปุ๋ยอินทรีย์น้ํา
“จากนโยบายของนายกรัฐมนตรี (พลเอกประยุทธ จันทร์โอชา) ต้องการฟื้นภาคการเกษตรของไทยให้มีทําการเกษตรแบบยั่งยืน จึงต้องทําให้รากฐานของประเทศซึ่งได้แก่เกษตรกรมีความเข้มแข็งและมีโอกาสอยู่ดีกินดี กระทรวงเกษตรฯ จึงมุ่งดําเนินการตามนโยบายลดต้นทุนการผลิต โดยจะมีการร่วมมือกับภาคเอกชน เพื่อช่วยเหลือเกษตรกรในการลดปัจจัยการผลิตทางการเกษตรลง ซึ่งจากการพูดคุยดังกล่าวได้รับความร่วมมือจากภาคเอกชนเป็นอย่างดี และหลังจากนี้ได้มอบหมายกรมวิชาการเกษตรในการหารือร่วมกับกรมส่งเสริมการเกษตรและกรมส่งเสริมสหกรณ์ในการหาช่องทางการขายปัจจัยการผลิตดังกล่าวให้ถึงมือเกษตรกรได้โดยตรง” นายเฉลิมชัย กล่าว
นอกจากนี้ กระทรวงเกษตรฯ ยังมุ่งเน้นในเรื่องเกษตรปลอดภัยและเกษตรอินทรีย์ และให้ความสําคัญกับความปลอดภัยของเกษตรกรและผู้บริโภคเป็นหลัก การดําเนินการตามนโยบายต่าง ๆ จึงต้องการให้เกิดประโยชน์ต่อภาพรวมของประเทศให้มากที่สุด ซึ่งหากภาคการเกษตรของไทยสามารถขับเคลื่อนไปในทิศทางที่ดีขึ้นได้ ก็จะทําให้ภาคเศรษฐกิจของประเทศสามารถเดินหน้าได้ด้วยเช่นกัน
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ผู้ช่วยปลัดแรงงาน” เผย ผอ.สำนักงานตรวจคนเข้าเมือง ราชอาณาจักรภูฏาน  ชื่นชมการบริหารจัดการแรงงานต่างด้าวและการคุ้มครองแรงงานของไทย
วันอังคารที่ 21 สิงหาคม 2561
“ผู้ช่วยปลัดแรงงาน” เผย ผอ.สํานักงานตรวจคนเข้าเมือง ราชอาณาจักรภูฏาน  ชื่นชมการบริหารจัดการแรงงานต่างด้าวและการคุ้มครองแรงงานของไทย
“ผู้ช่วยปลัดแรงงาน” ให้การต้อนรับ นาย Perma L. Dorji ผู้อํานวยการสํานักงานตรวจคนเข้าเมืองกระทรวงบ้านและวัฒนธรรม และคณะ แห่งราชอาณาจักรภูฏาน ในโอกาสเข้าพบหารือข้อราชการ เผย ชื่นชมการบริหารจัดการแรงงานต่างด้าวของไทยที่มีมาตรการต่อเนื่อง
“ผู้ช่วยปลัดแรงงาน” ให้การต้อนรับ นาย Perma L. Dorji ผู้อํานวยการสํานักงานตรวจคนเข้าเมืองกระทรวงบ้านและวัฒนธรรม และคณะ แห่งราชอาณาจักรภูฏาน ในโอกาสเข้าพบหารือข้อราชการ เผย ชื่นชมการบริหารจัดการแรงงานต่างด้าวของไทยที่มีมาตรการต่อเนื่อง ทั้งการบังคับใช้กฎหมายเข้มข้น และ
คุ้มครองสิทธิแรงงานตามมาตรฐานสากล
เมื่อวันที่ 21 สิงหาคม 2561 เวลา 15.00 น. นายจรินทร์ จักกะพาก ปลัดกระทรวงแรงงาน
ได้มอบหมายให้ นายสมศักดิ์ อภิวันทนกุล ผู้ช่วยปลัดกระทรวงการแรงงาน ให้การต้อนรับ นาย Perma L. Dorji ผู้อํานวยการสํานักงานตรวจคนเข้าเมือง กระทรวงบ้านและวัฒนธรรม แห่งราชอาณาจักรภูฏาน และคณะ
ในโอกาสเดินทางเยือนประเทศไทย เพื่อแลกเปลี่ยนเรียนรู้ประสบการณ์ ในเรื่องการบริหารจัดการแรงงานต่างด้าว
และการคุ้มครองแรงงานของประเทศไทย ณ ห้องประชุมประสงค์ รณะนันทน์ชั้น 5 อาคารกระทรวงแรงงาน
ในโอกาสนี้ นาย Perma L. Dorji และคณะ ได้กล่าวชื่นชมการบริหารจัดการแรงงานต่างด้าวของไทยที่มีมาตรการต่อเนื่อง ทั้งการบังคับใช้กฎหมายเข้มข้น และมีการคุ้มครองสิทธิแรงงานอย่างเป็นมาตรฐานสากล
-----------------------------------------------
กองเผยแพร่และประชาสัมพันธ์/ณัฏฐภัทร์ ชื่นเอี่ยม –ข่าว/ชาญชัย ชาวหนองเพียร- ภาพ/21 สิงหาคม 2561
รัฐบาลไทย-ข่าวทำเนียบรัฐบาล-ทำเนียบรัฐบาลเปิดให้เด็กนั่งเก้าอี้นายกรัฐมนตรี โดยในปีนี้เด็กหญิงอายุ 6 ปี นักเรียนอนุบาล 1 นั่งเก้าอี้นายกรัฐมนตรีเป็นคนแรก
วันเสาร์ที่ 13 มกราคม 2561
ทําเนียบรัฐบาลเปิดให้เด็กนั่งเก้าอี้นายกรัฐมนตรี โดยในปีนี้เด็กหญิงอายุ 6 ปี นักเรียนอนุบาล 1 นั่งเก้าอี้นายกรัฐมนตรีเป็นคนแรก
ทําเนียบรัฐบาลเปิดให้เด็กนั่งเก้าอี้นายกรัฐมนตรี โดยในปีนี้เด็กหญิง ฟาดิฬะ ลาตีฟี อายุ 6 ปี นักเรียนอนุบาล 1 โรงเรียนพึงรําลึก จังหวัดนนทบุรี นั่งเก้าอี้นายกรัฐมนตรีเป็นคนแรก
วันนี้ (13 มกราคม 2561) เวลา 08.00 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า ทําเนียบรัฐบาล คณะจัดงานวันเด็กสํานักเลขาธิการนายกรัฐมนตรีได้เปิดให้เด็กเข้าไปนั่งเก้าอี้นายกรัฐมนตรี เนื่องในโอกาส วันเด็กแห่งชาติ ประจําปี 2561 ซึ่งในปีนี้มีเด็กให้ความสนใจมาต่อแถวเพื่อนั่งเก้าอี้นายกรัฐมนตรีตั้งแต่เวลา 07.30 น. โดยเด็กที่ได้นั่งเก้าอี้นายกรัฐมนตรีคนแรกคือเด็กหญิง ฟาดิฬะ ลาตีฟี อายุ 6 ปี นักเรียนอนุบาล 1 โรงเรียนพึงรําลึก จังหวัดนนทบุรี ทั้งนี้ จากการสอบถามเด็กหญิง ฟาดิฬะ ลาตีฟี ได้มาเที่ยวงานวันเด็ก ณ ทําเนียบรัฐบาลพร้อมกับเด็กชายอะลา ลาตีฟี อายุ 12 ปี นักเรียนโรงเรียนท่าอิฐศึกษา จังหวัดนนทบุรี โดยคุณอาและพี่สาวเป็นคนพามาเที่ยว ซึ่งปีนี้เป็นปีแรกที่ได้มาเที่ยวงานวันเด็ก ณ ทําเนียบรัฐบาล โดยตื่นนอนตั้งแต่ตี 4 เพื่อเตรียมตัวมาเที่ยวงานวันเด็ก และเดินทางมาถึงทําเนียบรัฐบาลในเวลา 7.00 น. ซึ่งเด็กทั้งสองคนมีความตั้งใจอย่างมากที่จะมานั่งเก้าอี้นายกรัฐมนตรี รู้สึกตื่นเต้นและดีใจมากที่ได้นั่งเก้าอี้นายกรัฐมนตรีเป็นคนแรก สําหรับความใฝ่ฝันโตขึ้นเด็กหญิง ฟาดิฬะ ลาตีฟี อยากเป็นคุณหมอรักษาคนไข้ในพื้นที่จังหวัดชายแดนใต้ ส่วนเด็กชายอะลา ลาตีฟี มีความสนใจด้านการเมืองอยากจะเป็นนายกรัฐมนตรี ทั้งนี้ เด็กทั้งสองคนกล่าวให้กําลังใจนายกรัฐมนตรีว่า ขอให้ลุงตู่ สู้ ๆ อยู่เป็นนายกรัฐมนตรีนาน ๆ และขอให้รักษาสุขภาพด้วย
-------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-2 ปี กอช. “ออมสบาย วิ่งได้บุญ”
วันพฤหัสบดีที่ 17 สิงหาคม 2560
2 ปี กอช. “ออมสบาย วิ่งได้บุญ”
กองทุนการออมแห่งชาติ (กอช.) จัดกิจกรรมวิ่งเพื่อการกุศลเนื่องในโอกาสครบรอบ 2 ปี  เชิญชวนคนรักสุขภาพร่วมกิจกรรม “กอช. มินิมาราธอน” ครั้งที่ 1 Run for The Blind ในวันอาทิตย์ที่ 27 สิงหาคม 2560 ณ สวนวชิรเบญจทัศ (สวนรถไฟ)
กองทุนการออมแห่งชาติ (กอช.) จัดกิจกรรมวิ่งเพื่อการกุศลเนื่องในโอกาสครบรอบ 2 ปี เชิญชวนคนรักสุขภาพร่วมกิจกรรม “กอช. มินิมาราธอน” ครั้งที่ 1 Run for The Blind ในวันอาทิตย์ที่ 27 สิงหาคม 2560 ณ สวนวชิรเบญจทัศ (สวนรถไฟ) โดยรายได้ทั้งหมดจากการสมัครไม่หักค่าใช้จ่ายมอบให้กับมูลนิธิช่วยคนตาบอดแห่งประเทศไทย ในพระบรมราชินูปถัมภ์
นายสมชัย สัจจพงษ์ ปลัดกระทรวงการคลังและประธานคณะกรรมการกองทุนการออมแห่งชาติ กล่าวว่า “การจัดกิจกรรม กอช. มินิมาราธอน ในครั้งนี้ถือเป็นครั้งแรกของ กอช. ที่จัดขึ้นเพื่อกระตุ้นการรับรู้เรื่องการออมเงินไว้ใช้ในยามชราภาพผ่านกิจกรรม “กอช. มินิมาราธอน” ครั้งที่ 1 Run for The Blind รายได้จากการสมัครโดยไม่หักค่าใช้จ่ายมอบให้กับมูลนิธิช่วยคนตาบอดแห่งประเทศไทย ในพระบรมราชินูปถัมภ์ ถือเป็นการทําบุญร่วมกันเนื่องในโอกาสที่ กอช. ครบรอบ 2 ปี ซึ่งการจัดกิจกรรมในครั้งนี้เป็นการส่งเสริมเรื่องการดูแล รักษาสุขภาพกับคนทุกเพศทุกวัย ให้มีสุขภาพแข็งแรงยืนยาวเหมือนที่ กอช. ได้ส่งเสริมให้ทุกคนมีเงินออม เสริมสร้างวินัยการออม และดูแลเงินออมของประชาชน เรียกได้ว่า “ออมเงิน ออมสุขภาพ” จึงอยากให้ประชาชนทุกคนมาใส่ใจเรื่องสุขภาพของตนเอง และสุขภาพเงินออม เพื่อให้มีเก็บ มีใช้ในยามชราภาพมากขึ้น ทั้งนี้ กอช. ถือเป็นหนึ่งในบทบาทที่สําคัญของรัฐบาล และยังเป็นหลักประกันให้กับตนเอง ชุมชน สังคม และประเทศชาติ ซึ่งปัจจุบันรัฐบาลโดยพลเอก พลเอกประยุทธ์ จันทร์โอชา นายกรัฐมนตรี ได้มุ่งเน้นการสร้างสวัสดิการยามชราให้กับประชาชนในหลายมิติ”
สําหรับการแข่งขันแบ่งออกเป็น 2 ประเภท คือ ระยะทาง 5 กิโลเมตร และระยะทาง 10.5 กิโลเมตร ไม่จํากัดเพศและอายุ ผู้ที่เข้าเส้นชัยในระยะทาง 5 กม. ลําดับที่ 1 - 4 และผู้ที่เข้าเส้นชัยในระยะทาง 10.5 กม. ลําดับที่ 1 - 4 จะได้รับโล่รางวัล และผู้ชนะการแข่งขันวิ่งทั้งระยะ 10.5 กม. และ 5 กม. จะได้รับรางวัล ดังนี้
1. ผู้เข้าเส้นชัยลําดับที่ 1 มอบเงินรางวัล 3,000 บาท
2. ผู้เข้าเส้นชัยลําดับที่ 2 มอบเงินรางวัล 2,000 บาท
3. ผู้เข้าเส้นชัยลําดับที่ 3 มอบเงินรางวัล 1,000 บาท
4. ผู้เข้าเส้นชัยลําดับที่ 4 มอบเงินรางวัล 800 บาท
5. ผู้เข้าเส้นชัยลําดับที่ 5 มอบเงินรางวัล 500 บาท
ติดตามรายละเอียดและร่วมสมัครร่วมการแข่งขันได้ที่ http://minimarathon.nsf.or.th ค่าสมัคร 100 บาท เปิดรับสมัครตั้งแต่วันที่ 17 สิงหาคม 2560 เป็นต้นไป จํานวน 800 คน โดยนําหลักฐานการโอนเงิน ติดต่อรับเสื้อและหมายเลขวิ่งในวันที่ 25 สิงหาคม 2560 ณ บริเวณชั้น 1 อาคารสาธารณสุขวิศิษฏ์ คณะสาธารณสุขศาสตร์ มหาวิทยาลัยมหิดล ถนนราชวิถี แขวงพญาไท เชตราชวิถี กรุงเทพฯ ตั้งแต่เวลา 10.00 - 16.00 น. และ วันที่ 26 สิงหาคม 2560 ณ สวนวชิรเบญจทัศ (สวนรถไฟ) ตั้งแต่เวลา 10.00 - 18.00 น. ติดต่อสอบถามเพิ่มเติมได้ที่หมายเลขโทรศัพท์ 086 072 0006 หรือ 063 379 0008
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-รัฐบาลผลักดัน EEC สู่ประตูการค้าสำคัญบนเส้นทางสายไหมทางเศรษฐกิจ
วันศุกร์ที่ 26 พฤษภาคม 2560
รัฐบาลผลักดัน EEC สู่ประตูการค้าสําคัญบนเส้นทางสายไหมทางเศรษฐกิจ
การที่ EEC สามารถเชื่อมเข้ากับเส้นทางตามนโยบาย 1 แถบ 1 เส้นทาง ของจีนได้ จะช่วยให้ไทยกลายเป็นจุดเชื่อมโยงการค้าที่สําคัญ ระหว่างจีน กับ ภูมิภาคอาเซียน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาขีดความสามารถในการแข่งขันของประเทศด้วยการผลักดันนโยบายไทยแลนด์ 4.0 ส่งเสริมการนําเทคโนโลยีขั้นสูงและนวัตกรรมไปใช้ผลิตสินค้าและบริการ และโครงการพัฒนาเขตเศรษฐกิจพิเศษภาคตะวันออก หรือ EEC ที่เปิดพื้นที่ให้นักลงทุนต่างชาติมาตั้งฐานการผลิต เพื่อเป็นประตูการค้าเชื่อมต่อไปยังประเทศจีน ภูมิภาคยุโรป อาเซียน และภูมิภาคอื่น ๆ ผ่านเส้นทางสายไหมตามนโยบาย One Belt One Road ของจีน โดยเส้นทางสายไหมนี้ประกอบด้วย เส้นทางทางบก 3 เส้นทาง และทางทะเล 2 เส้นทาง เชื่อมต่อกับ 64 ประเทศ ครอบคลุมประชากรราว 4,500 ล้านคน ซึ่งรัฐบาลคาดหวังให้เกิดการพัฒนาเศรษฐกิจทั้งของไทยและมิตรประเทศ ที่มีมูลค่ารวมกว่า 23 ล้านล้านเหรียญสหรัฐในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี